**ΡΑΨΩΔΙΑ ζ (139 – 259)**

**ΕΡΩΤΗΣΕΙΣ ΚΑΤΑΝΟΗΣΗΣ**

1. Ποιο τέχνασμα χρησιμοποιεί η Αθηνά προκειμένου να γίνει αντιληπτή η παρουσία του Οδυσσέα;
2. Πώς αισθάνθηκε ο Οδυσσέας, όταν ξύπνησε και πώς αντέδρασαν τα κορίτσια; Σε ποιο δίλημμα βρέθηκε;
3. Τι ζήτησε από τη Ναυσικά;
4. Ποια ήταν η αντίδρασή της;
5. Ποια εντολή έδωσε στις θεραπαινίδες της;

**Δομή – Θεματικοί Άξονες**

Η επέμβαση της Αθηνάς, το ξύπνημα του Οδυσσέα / Η εμφάνιση του Οδυσσέα μπροστά στα κορίτσια και οι αντιδράσεις τους/ Ο διάλογος με τη Ναυσικά/ Η προσταγή της Ναυσικάς προς τις ακόλουθές της.

**Προώθηση μύθου** **(προοικονομία)** 🡪 συμβάλουν οι δύο παρεμβάσεις της Αθηνάς.

🡪 η πρόβλεψη του ποιητή να υπάρχουν αντρικά

ρούχα και να είναι και στεγνά (αφήνει να περά-

σει ο εύλογος χρόνος)

**Το ξύπνημα και οι προβληματισμοί του Οδυσσέα** 🡪 ξυπνά απότομα, απορία, ταραχή, φόβος, προβληματισμοί (κακές εμπειρίες παρελθόντος **#** ευχάριστες κοριτσίστικες φωνές) η ανάγκη της τροφής, η ανάγκη για ρούχα και βοήθεια τον ωθεί να παρουσιαστεί μπροστά στους ανθρώπους και να διαπιστώσει ποιοι είναι.

**Το δίλημμα** να πλησιάσει τη Ναυσικά, να γονατίσει μπροστά της και να της αγγίξει το γόνατο ή να σταθεί από απόσταση και να γονατίσει;

**ΛΟΓΟΣ ΟΔΥΣΣΕΑ** 🡪 το μόνο όπλο που έχει ο Οδυσσέας στην κατάσταση που βρίσκεται, ώστε να κερδίσει τη συμπάθεια της κοπέλας και να εξασφαλίσει τη βοήθειά της)

**ΔΟΜΗ**

Στόχος του λόγου: να προκαλέσει *συμπάθεια* και *συμπόνοια*

* δήλωση ικεσίας, συμπόνοια (σ. 185)
* φιλοφρονήσεις 🡪 στοχεύει στη μεγαλύτερη αδυναμία της γυναίκας, τη φιλαρέσκεια (σ. 196 – 195)
* παρέκβαση – παρομοίωση, στοιχεία για τον εαυτό του (σ. 186 – 206)
* αναφορά στην τραγική του μοίρα (σ. 207 – 214)
* ικεσία – αιτήματα (σ. 215 – 220)
* ευχές (σ. 221 – 227)

**Η ομορφιά της Ναυσικάς** 🡪 δεν περιγράφεται, φαίνεται από:

* παρομοιώσεις
* συγκρίσεις (π.χ. Καλυψώ καλύτερη από Πηνελόπη, Ναυσικά ομορφότερη από τα άλλα κορίτσια)
* εντυπώσεις των άλλων

**ΛΟΓΟΣ ΝΑΥΣΙΚΑΣ** 🡪 στέκεται με θάρρος και ακούει τον Οδυσσέα. Η στάση της και η απάντησή της δηλώνει την αριστοκρατική καταγωγή και καλή ανατροφή της.

**ΔΟΜΗ**

* προσφώνηση – φιλοφρονήσεις (σ. 229)
* παρηγοριά για τα βάσανά του (σ. 230 – 234)
* υποσχέσεις – ανταποκρίνεται στο αίτημά του / πληροφορίες για τόπο, βασιλιά, ιδιότητά της - δεν δίνει το όνομά της (σ. 235 – 241)

**ΗΘΟΓΡΑΦΗΣΕΙΣ**

***Οδυσσέας*** : ψύχραιμος, αποφασιστικός, συνετός, διακριτικός, πολύπειρος, δεινός ομιλητής, διπλωμάτης, έξυπνος, πονηρός (κολακευτικά λόγια), ευγενικός, θαρραλέος.

***Ναυσικά*** : θαρραλέα, γεμάτη αυτοπεποίθηση (οφείλεται και στην Αθηνά), φιλόξενη, ευσεβής, συμπονετική, φιλεύσπλαχνη, πρόθυμη, υπεύθυνη, έξυπνη, αποφασιστική, δυναμική (παίρνει πρωτοβουλίες), ώριμη, συνετή, σοβαρή, πρόθυμη.

***Η εξωτερική διαφορά μεγάλη***

***Ναυσικά*** : νέα, όμορφη, καλοντυμένη, ξέγνοιαστη, με συντροφιά, βρίσκεται στον τόπο της **# *Οδυσσέας:*** ώριμος άντρας, γυμνός, ταλαιπωρημένος, πεινασμένος, με πολλά βάσανα και μεγάλη εμπειρία, ολομόναχος, σε άγνωστο μέρος

🡪 ***ψυχική προσέγγιση*** βρίσκουν σημείο επαφής λόγω της **ευγένειας και καλοσύνης της ψυχής τους**)

*(Μ. Βασίλειος: «ο Όμηρος πέτυχε να ντύσει τον ναυαγό με την αρετή όχι με τα ρούχα»)*

**Στοιχεία πολιτισμού**

* Τα δώρα που δίνει ο γαμπρός στη νύφη
* Τρόποι ψυχαγωγίας (τόπι)
* προορισμός γυναίκας (γάμος-οικογένεια)
* απόψεις για ιδανικό γάμο
* ακολουθία βασιλοπούλας
* θεσμός φιλοξενίας
* ικεσία – ικέσιος Δίας
* αντιλήψεις για ιδανική οικογένεια
* πίστη σε Νύμφες
* Επέμβαση θεών στην ανθρώπινη ζωή

**Στοιχεία τεχνικής**

* παρομοιώσεις (αναφορικό – δεικτικό μέρος – κοινός όρος)
* εσωτερικός μονόλογος
* αντιθέσεις Οδυσσέα – Ναυσικάς/ στάση Ναυσικάς – στάση ακολούθων
* προοικονομία (οι δύο παρεμβάσεις της Αθηνάς, η πρόβλεψη για τα ρούχα που θα δοθούν στον Οδυσσέα)
* προϊδεασμοί, σ. 144, 213, 235 – 237.